Gandia inverteix 26.000 € en la millora dels patis de les escoletes infantils municipals
20 novembre 2020

## Gandia inverteix 26.000 € en la millora dels patis de les escoletes infantils municipals20 novembre 2020Última actualització: 14 juliol 2025

![](../gestion/img/db3c53352c6c206dcb54225f5b3553f1a2c93961887648d4487cf81bfdf01ad8.jpg)  
  

La regidora delegada d'Educació, Carmen Fuster, ha visitat aquest matí l'escoleta municipal infantil del Centre històric per a comprovar de primera mà els treballs que s'han realitzat als patis del centre. Aquesta actuació també s'ha realitzat en els centres de "Les Alqueries", "Dos Campanars" i el Raval amb una inversió total de 26.000 €.

Tal com ha exclòs l'edil, la intenció de l'executiu és millorar aquests espais, ja que en l'actual situació sanitària "_els espais oberts s'han convertit en el lloc perfecte de convivència i de socialització. Els patis escolars poden ser un recurs escolar que fomenten l'autonomia i la llibertat d'actuació dels xiquets i xiquetes" va explicar l'edil qui afegia que l'objectiu està en transformar aquests espais en zones d'experiències i aprenentatge_".

"_El compromís d'aquest departament i del govern municipal és continuar implantant serveis innovadors i de qualitat dins del canvi de model pedagògic que la xarxa municipal d'Escoletes està implementant durant aquesta legislatura que segur tindrà un impacte positiu sobre tots els xiquets i xiquetes_" va afirmar Fuster.

[Twittear](https://twitter.com/share)